text: Aflyser halvdelen af alle tog-afgange
  14 december 2011 kl. 11.58
  Fra torsdag morgen aflyser DSB omkring halvdelen af alle togafgange. Aflysningerne rammer S-tog, regionaltog og fjerntog og skyldes en strejke, oplyser DSB.
  De mange aflysninger er en følge af, at håndværkerne på DBS's værksteder har nedlagt arbejdet, oplyser Tony Bispeskov, trafikinformationschef i DSB.
  - Vi kan ikke garantere, at der bliver plads til alle vores kunder, når vi har så voldsom indskrænkning i antallet af tog, siger han.
  
  Nødkøreplan
  Allerede i løbet af onsdag må der forventes reduceret trafik i eftermiddagsmyldretiden.
  Nødkøreplanen, som gælder fra torsdag morgen, betyder bl.a. at Intercitytogen til både Flenborg og Esbjerg ikke kører. Passagerer henvises til lokaltogene - og skal skifte i Fredericia.
   
  Derimod kører Intercitytogenen mellem København og Sønderborg som normalt. 
  Nødplanen betyder også, at der kun kører regionaltog hver anden time mellem Vejle og Struer, mellem Fredericia og Padborg og mellem Fredericia og Odense. 
  I regionaltogene til Padborg skal passagererne skifte til bud i Tinglev.
  